《江西泊舟后作》
宋代·李才

江水冥冥沙石阴，一舸行尽春已深。浪花绿蔓曳锦带，短芦刺水抽玉簪。

饥鱼未沈波面筒，小舫正横溪上风。清辉濯尽远山碧，白鸟飞入苍烟丛。

作者简介：李才，字仲甫，莆田（今属福建）人（《莲堂诗话》卷上）。即黄庭坚所称李才甫。黄庭坚曾于太和舟中获其诗，有和作，并有《和李才甫先辈快阁五首》。年辈当早于黄庭坚，姑系于此。